Río Tepemechín (Río Chamelecón)

De Río Tepemechín is en üm un bi 33 Kilometer langen Stroom in dat Departamento Copán, Honduras, de von rechts in’n Río Chamelecón münnt.

De Born liggt as Quebrada de Mampa an de Westsied von’n Cerro Azul bi dat Dörp El Corralito in dat Municipio Trinidad de Copán. Dat liggt an de Grenz na dat Departamento Santa Bárbara un an de Waterscheed na verscheden Quebradas, de jemehr Water na’n Río Jicatuyo looswarrt. De Quebrada de Mampa flütt von dor na Westen an Trinidad de Copán langs. An’n Oostrand von Planes de San Juan (an de CA-4, de den Stroom nu op dat Westöver folgt) drippt de Quebrada de Mampa sik mit de lüttjeren Quebrada El Remolino un Quebrada Las Manos un flütt von dor na Noorden. Se nimmt von links de Quebrada Balana op un nimmt nu den Naam Río Tepemechín an. Bi dat Dörp El Achiotal wesselt de CA-4 op dat Oostöver. De Stroom flütt denn an San Nicolás, Nueva Arcadia un La Entrada langs un münnt denn in’n Río Chamelecón, de later sülvs in de Karibische See münnt. Kort vör de Münn löppt de CA-11 mit en Brügg över’n Río Tepemechín.

Kategorie:Stroom
Kategorie:Departamento Copán